དུས་རབས་ཁ་ཤས་ཀྱི་ནང་སའི་གོ་ལ་དེའི་སྟེང་མི་འབོར་ཐེར་འབུམ་གཅིག་ལས་མེད་ཅིང།ད་ལྟ་ཐེར་འབུམ་དྲུག་གི་སྒང་ལ་ཡོད་པ་རེད།མི་འབོར་ཚད་ལས་བརྒལ་བར་བརྟེན་ད་ལྟ་ནས་ལུང་པ་གཅིག་གིས་སོ་སོའི་མི་དམངས་ལ་ཟས་རིགས་དང་ཐོན་ཁུངས་ཚང་མ་མཁོ་སྤྲོད་བྱེད་ཐུབ་ཀྱི་མེད།བྱས་ཙང་།ང་ཚོར་གོ་ལ་སྤྱིའི་དཔལ་འབྱོར་ཡོད་པ་རེད།དེ་འདྲ་སོང་བ་ཡིན་ཙང།དེང་སང་གི་དངོས་ཡོད་གནས་སྟངས་ལྟར་ན།འཛམ་བུ་གླིང་ཆུང་ཆུང་ཡིན་པ་དང་ཕན་ཚུན་་གཅིག་གིས་གཅིག་ལ་ཧ་ཅང་ཤུགས་ཆེན་པོ་བརྟེན་ནས་ཡོད།དེ་ནི་དངོས་ཡོད་ཀྱི་གནས་སྟངས་ཤིག་རེད།དེའི་སྒང་ལ་སྣོད་བཅུད་འཁོར་ཡུག་གི་དཀའ་ངལ་ཞིག་ཡོད་པ་ནི།གོ་ལའི་སྤྱི་དྲོད་འཕེལ་བ་དེ་ཡིན།དེ་ནི་རྒྱལ་ཁབ་གཅིག་གམ་གཉིས་ཙམ་མིན་པར།སའི་གོ་ལའི་སྟེང་དུ་གནས་སྡོད་བྱེད་མཁན་གྱི་མི་ཐེར་འབུམ་དྲུག་ཡོངས་རྫོགས་ཀྱི་སེམས་འཁུར་ཞིག་ཡིན།དངོས་ཡོད་ཀྱི་གནས་སྟངས་གསར་པ་དེ་ལ་གོ་ལ་སྤྱིའི་འགན་འཁྲིའི་ཚོར་སྣང་ཞིག་དགོས་པ་ཡིན།